
Oieră onor. aale clientele parfumuri din cele mai renumite fabrioi fram» 
esze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite :oţiuni, apă de colonia, de 
lavande, de verveine şi portugai, eto., ape şi pomezi de quinquina parfumate, 
Capilarine, col-cream de la princesse şi comestice higienice, plepţiai fini, 
Odol, perii, paste pentru dinţi, thermometre pentru baie și diferite feluri de 
bureţi, glicerină, vasilină, lanolină și tot felul de articole pentru tualete. 

Articole pentru menagiu, ca: ceaiuri, cafea şi cacao în sămânță şi pulbere, 
făină laotată Nestle, culori vegetale, arome şi esențe pentru liqueruri çi lie 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool gi sistematice magine pentru spirt dena- 
turat, ape minerale și diferite săruri pentru băi, cum și prafuri <Zaokerilna, 
carboral, borax, acid boric, naftalină ieftină, bicarbonat de sodiu, salol şi chie 
nine, eto. Aniline şi culori, aparate, accesorii gi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri= 
sană, terebentine, pensule, lacuri şi culori pentru piotură, vopsele, ceară şi 
sârmă pentrn parchete, eto. 

Diferite ierburi alese. rădăcini, scoarţe, frunze, flori şi seminţe pentru cea- 
luri in şi muştaruri. precum și felurite uleiuri vegetale gi animale, ca : -unt 
de cocos, de in, de ricin și amigdale gi curat uleiu din ficat de morun pentrg 
oura de iearnă, eto. 

Haulte specialităţi farmaceatice române, franceze gi germane, precum: bu- 
gils, balsamuri pentru viaţă, capsule, cataplasme, coaltare, orayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, ao- 
luţiuni, siropuri şi vinuri medicamentoase care, prin rolul ce îndeplinese 
toele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi întrebuințate la vindecarea suferinzilor cărora ab 
le redea sănătatea, forţa şi energia şi de a le fi reconstituante ale sistemului 
nervos îndepărtându-le ou totul anemia și siăbiciunea generală. 

Bogat asortiment de cauciucârie și pansamente cum instrumente şi aooe- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată gi titoane, guthapercha şi mușamale impermeabile, tuburi de cau- 
ciuc, canulo, injectoare șisistematice irigatoare pentru Moaşe şi Lehose, pompe 
trage-lapte şi biberoane, ploști şi lighiane de porțelan, specule, aţă de mă. 
tasa şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxie 
male cum şi alte utensile şi accesorii de sticlă, aluminiu, platină, faianţă şi 
porcelan, ochelari, foarfeci şi clegti, etc. 

La cerere, exnediază în orice parte a Ţărei, contra ramburs, prompt și su 
preţurile cele mai ieftine, ori și ce fel de mărfuri din această brangă. 

TURCIA NOUĂ 


urcia e o împărăție mare, care se întinde 

peste o parte din Europa și peste alta 
din Asia apuseană. Are la 40 de mili- 
oane de locuitori, din cari trei sferturi 
mahometani de felurite neamuri, ca Turci, 
Arabi, Albanezi, Sârbi, Bulgari și Români 
(căci în Turcia sunt și câteva mii de Ro- 
mâni de legea lui Mahomet, în Meglenia). Inainte vreme 
țera turcească se întindeă până la Dunăre iar, și mai în- 
nainte, sultanul turcesc eră tare și mare peste ţerile ro- 
mânești, peste o parte din Rusia de miazăzi și peste ţara 
ungurească, 

Incet-încet, s'au desfăcut de sub puterea turcească Ser- 
bia, Grecia, România și Bulgaria, aşă că în Europa ţara 
turcească, s'a îngustat, remânând numai cu o șușeniţă dela 
Constantinopol pân la Marea Adriatică. In timpuri mai 

nouă, după războiul dintre Grecia şi Turcia, puterile euro- 
pene au făcut'o să dea Greciei Tesalia întreagă, măcar 
că Turcii îi bătuseră pe Greci reu de tat. Mai încoace 
insula cea mare Candia şau Creta a căpătat un fel de ne- 
atârnare şi era gala să se unească şi ea cu Grecia. 

In..Asia,. Turcia, afară de ştirbitura „ce-a suferit după 
războiul dela 1877-78 a remas neatinsă, deşi Arabii se bur- 
zuluesc mereu şi vor să facă crăie deosebită, 

N&înţelegirele din Macedonia, unde creștinii (Greci, Bul- 
gari, Sârbi) se măcelăreau în de ei mai reu decât dacă 
ar fi fost păgânii cei mai fără Dumnezen, nepăsarea pa- 
șalelor și a celor mari, cari nu căutau de interesele fo- 
rei, ci de ale pungei lor, puţin păsându-le că, pe zi ce 
merge, se rupe câte-o bucată din moştenirea strămoşea- 
scă, au fost adus ţeara la margenea prăpastiei. Aromânii, 
frații noştri din Turcia, oameni muncitori, economi şi cre- 
dincioși sultanului, care nu umblau să se rupă de sub 
domnia, lui, ajunseseră cum e mai reu, căci îi pră- 
dau haiducii greci, antarți, şi-i omorau mereu. 

Puterile europene, cari se temeau să nu se desfacă îm- 
părăția turcească în bucăți și să se încaere războiu între 
toți cei mari şi mici cari aveau nădejde să ia câte-o bucată, 
s'au amestecat şi au silit pe Turci să facă îmbunătăţiri 
în Macedonia, ba chiar să primească până și jandarme- 
rie cu ofițeri şi comandanți europeni. 

Nu mergeă nici aşă,; căci nici mâcar bandelor, cari pâr- 
joleau şi ucideau, nu le-au putut veni de hac, după câţiva, 
ani de amestec al Puterilor. S'au fost hotărît, deci, să ia 
măsuri şi mai strașnice, ba, zice-se, că Anglia, Rusia și 
Franţia s'au fost înţeles în deele să înduplece și pe Au- 
stro-Ungaria să împartă Turcia şi să se isprăvească odată 
cu omul bolnav dela, Țarigrad. 

Nu sa putut înse, căci, pe de-oparte, Austro- -Ungaria 
şi Germania s'au împotrivit, iar chiar în Turcia sau gă- 
sit oameni, cari să încerce a-şi scăpă de pieire patria și 
neamul. Ăştia sunt Turcii tineri, bărbați luminaţi, cari 
au fost la învățături în Europa şi cunosc cum merg lucru- 
rile în alte teri. Ăstora le-a fost milă de țară şi ruşine. 
De zeci de ani scriu şi vorbesc, suferind surghiun, pri- 
goniri, închisoare și moarte. Dar au şi izbutit a trage în 
parte-le nu numai armata, dar și mai tot poporul turcesc, 

pe mahomeiani și pe creștini, căci le-au făgăduit dreptate, 
pace și i-au făcut de-o potrivă pe toţi, cu aceleaşi drep- 
turi și datorii. Insuși Sultanul, care eră fără putere în 
mâna celor rei și hrăpitori, cari jupoeau lumea și duceau 
împărăţia de ripă a fost bun bucuros, când a văzut că 
armata și poporul a răsturnat puterea celor nevrednici: 
de dânsa și sa dat și el de partea Turcilor tineri, alungând 
din slujbe pe toţi nărăviţii și dând constituție, adică drept 
popoarelor din împărăție să-și aleagă deputaţi și senatori, 
pe cine vor polti, și aceștia să aleagă miniştri şi să facă. 
legi bune și drepte, potrivit învățăturilor Coranului, car- 
tea sfântă a Turcilor, pe care până acum n'o ţineau în 
seamă cei mari. 

Și a început în Turcia a fi regulă şi înfrățire, iar ban- 
dele s'au supus, căci știau bine că, dacă guvernul s'o pune 
cu tot dinadinsul pe capul lor, le stârpește curând-curând, 
pe rudă pe semânţă. Au și început alegerile și în curând 
se va adună la Țarigrad (Constantinopole) parlamentul, 
adică senatul și camera, ca să chibzuească măsurile cele 
mai potrivite pentru a întări și apără ţara și pentru a face 
mulțumiți pe toți oamenii muncitori și cinstiți, fără deo- 
sebire de lege și neam, cari se află supuși ai împărăției.. 

Neapărat învierea și înzdrăvenirea Turciei nu place 
unora şi chiar e adevărat că și lucrul ce Turcii tineri 
încearcă e nespus de greu de dus la capăt. Boala e ve- 
che şi Puterile se tem să nu se întâmple revoluţii sån- 
geroase şi turburări, de aceea toate stau gata, cu arma 
la picior şi cu ochii ațintiți la ce se petrece în împără- 
ţia turcească. 

Vor izbuti Turcii tineri? Nu știm. Dar şi numai încercarea. 
de a-și mântui patria dela pieire le face cea mai mare 


cinste. 
L 


N |Prieteşugul adevărat este de bunăvoie închisoa- 
rea sufletului în trupul strein și pătimirile străine 


ca pe ale sale a le suferi. 
[Dimitrie Cantemir], 


EX A 

PREOTUL SATULUI 


ela câmp, Radu Zăbrăuț a plecat spre 

sat cu carul cu cai. A trecut de movila 
i, lui Novac, dar unde se tae drumurile, 
My la lacul lui Câine, de unde apuci dacă 
< © vrei spre vii, spre pădure, spre mirişti, 
ori spre sat, li s'a făcut nălucă cailor 
şi au luat-o razna, ba pe câmp printre buturugile 
rămase dela păduricea tăiată, ba pe șosea, ba pe 
mușuroaie. Bietu Radu nu puteă cu niciun chip să 
oprească caii cari îşi luaseră vânt Ineru mare. Cât 
a fost pe câmp tot a mai mers, dar știi că vine 
povârnișul pe care scobori la sat; aci carul ajun- 
sese ca o pană 'n vânt: o roată s'a desprins de 
osie şi a zburat p'aci 'ncolo; apoi pe la o viroagă 
afurisită s'a rupt o osie şi carul s'a răsturnat pe- 
ste bietul Radu Zăbrăuţ. 

— La prăpădit. ... 

— Bietul om a rămas lungit în drum, mai mort. 
Creștinii cari treceau p'acolo d'abiă au putut opri 
caii. Dar ce folos! Carul numai eră car. .. Loitrele, 
oiștea, rupte; doar inima carului rămăsese nevătă- 
matâ. .. încolo. Pe Radu lau dus nişte cuscri ai 
lui în sat, mai mult mort decât viu Noroc că nu 
eră în car nevasta şi vr'un copilaș d'ai lui. 

— Ai fost la el părinte? 

— Fuseli. Bine s'a gândit tăicuţă, cine a pus să 
învăţăm la Siminar în Bucureşti și câte ceva d'ale 
doitorilor, că uite vine o întâmplare cum fuse asta 
cu Radu, şi de unde s'aduci doftorul de porunceală ? 
Şi până vine doftorul, moare omul. Sunt d'astea 
care cer numai decât îngrijire şi cu un lucru de 
nimic scapi omul care mai trăește pe urmă poate 
treizeci-patruzeci de ani. 

— Ce i-ai făcut? 

— Ei, am scos din gentuliţă nişte doftorii spir- 
“toase lucru mare şi i-am dat pe la nas de s'a mai 
trezit niţel. Pe urmă lam tras peste tot trupul şi 

mai ales pe unde erau vânătăi, c'un alt fel de spirt; 
cu miros de camfor. 

— Bre! 

— La piciorul drept aveă o tăstură şi curgeă. 
sângele belşug. 

— Ce i-ai făcut? 

— I-am cerut Lenţii, nevesti-si, apă caldă curată 
şi l-am spălat binișor la rană, pe urmă am pus 
scamă albă și moale înmuiată în altă doftorie bună 
pentru răni. Sângele s'a oprit; durerea a încetat. 
Peste scamă am tras o înfășurătură zdravănă cu 
o îașă de pânză de care am eu acasă berechet, tri- 
mise dela București, și am isprăvit cu piciorul. 
Bietul Radu a început să vorbească: «Părinte, par'că 
'mi ei cu mâna durerea», ziceă el. La cap avea cå- 
teva zdrelituri. Ce-am făcut? Am scos briciul şi 
am ras părul frumos de jur împrejur ca să nu se 
gâdile și întărîte rănile. Le-am uns cu o alifie şi 
l-am legat la cap de păr'că eră Turc. 

— Pă nenea Radu? 

— Păi,pe cine? 

— El ce zicea? 

— Ce să zică! Ii păreă bine. I-am dat şi o bă- 
utură întăritoare și a prins Rumânul curaj și limbă: 
«Să trăești părinte sfinția ta, şi soţia şi copilaşii. 
Să trăiască și cine te-a învăţat leacuri şi mai ales: 
acela care a iscodit ca și preoţii să ia învăţătura 
doftorească ca să avem și noi, la ţară, în loc de 
babe proaste și neștiutoare, un om cinstit şi cre- 
dincios care să ne caute la o nevoie». 

— Şi pe urmă? 

— D'abiă l-am văzut pe Radu scăpat de primej- 
die și iată că mă chiamă la Zmaranda Pârcălabu. 

— De ce? 

— Au holbotine în grădină și lasă copiii de se 
suie, pe nemâncate, în zarzări, în corcoduși, în peri, 
în pruni şi ştii cum e copilul... 

— Ca porcul. 

— Mănâncă până numai poate... şi pe urmă, 
s'apucă cu mâna de burtă și vai! şi chiu! Durere 
de burtă. .. eşire afară... Le-am dat niște picături 

pe zahăr şi lea trecut. Pe'urmă am făcut Zma- 
randei şi lui Manea Pârcălabu o dojană să ţie minte 
multă vreme. Cred că au şi pus lacăt la ograda 
cn poame ca să nu mai intre spuza de copii. 

— Poitese şi ei părinte. Sunt şi ei suflete. 

— Vorba asta să n'o mai zici Copilul trebue să 
mănânce după masă tainul lui de poame. Pe urmă 
de loc. Mor cu sutele din pricina lăcomiei, din pri- 
cina poamelor necoapte care dacă nu-l bolnăvește 
îndată, apoi îl pricopseşzte cu limbrici, panglică și 
câte altele. 

-— Și fac rău astea? 

— Vai de mine! mai întrebi. Păi panglica aia 
mănâncă ea toată hrana copilaşului. ,. 

— Cum părinte? 

— Copilul mănâncă bine, se satură, dar nu-i fo- 
loseşte la nimic toată mâncarea, că stă panglica 
gata şi suge ea tot. Copilul cere iar de mâncare, 
iar 1 se dă; dar tot panglica trage folosul aşă că 
bietul copilaș se usucă dan picioarele slăbeşte, în- 
gălbeneşte. 

— Şi cum se prăseşte ea în burta copilului? 

— Foarte lesne. In poamele necoapte de loc, sau 
chiar pârguite, se află oule de panglică, şi după ce 
copilul le bagă în stomah mâncând poamele, în 
stomah acele ouă scot pui — cum s'ar zice — şi iată 
panglica gata. Am eu doftorii și pentru panglică, 
dar e mai bine ca copiii să se fereassă căci pot 
dobândi şi friguri. 

— Ce de lucruri mai ştie dottorii! 

— După vecernie mă duc să văd dacă nea Tu- 
dor ia chinina cum i-am spus eu; pe urmă stro- 
pesc o casă de unde a plecat la spital un băeţaș 
de tuse măgărească, stropesc cu doftorii ca să nu 
mai ia şi alţi copii și să se întinză boala în tot 
satul. Udrică a răcit rău, îl junghie pe la spate, 
printre coaste. Să vedem dacă se mai ușurează cu 
niște păhărele ce-o să-i pui, or cu o vizicătoare. .. 
Dacă nu îl sui în căruţă și-l trimet la Infirmeria 
dela Livezi... Acolo sunt; doftori şi doftorii mai 
multe și știința mea nu merge așă departe. Incepe 

pe nrmă răspunderea. Şi d-ta eu care vorbesc, te 
rog foarte mult să nu mai bei că uite cum ţi s'a 
umflat ochii şi te-ai buhăvit la faţă! Par'că numai 
ești ăla de altădată. .. Și numai poţi strânge două: 
parale. . . Inţelegi? Boi nu mai ai, plug nu mai ai; 
tot ce agonisești pe ici pe colo bei... Să știi că ai 
să te prăpădești şi ai să visezi şi deştept şi în somm 
nagode şi scorpii. 
D. Teleor. 
o 


Alungarea notelor. 


«Naduce anul ce aduce ceasul,» zice înțelepciunea poporului- 
In adevăr ne-a fost dat să vedem că în Austria, unde n'am prea auzit 
făcându-se mare zvon cu pedagogie modernă, vine dintro dată mi- 
nistrul Instrucţiei, D-l Marchet, şi desființează printr'o circulară ca- 
talogul și notele. 

Vestea, suntem încredințați, va umpleă pe mulți profesori de 
mânie. Par'că i auzim strigând din răsputeri: «S'a dus bătaea, s'au 
alungat orice pedepse trupeşti, ca punerea în genunche, urecheala, 
bătaea la palmă cu linia, bătaea peste buricele degetelor, închi- 
soarea, oprirea dela mâncare, și atâtea alte chipuri de a pedepsi, 
cari au dat pe vremea lor oameni mari, atâtea genii chiar. Mai 
erau notele, ni le-au luat !> Așă e, cu orice fel de educaţie, şi pe astea 
fie ori cum ar fi, mintea aleasă reușește să plutească și să învingă. E ca 
şi cu vindecarea boalelor: cu orice sistem, unii se tămăduesc, alții 
nu. Dar nici oamenii mari, si nici cei tămăduiți de unele boli, nu 
trebue puși în totul pe seama educației ori a sistemului de vinde- 
care, ci, în cea mai mare parte, pe mintea sau pe puterea de viață 
a insului. 

Vorba e că lumea nu-i alcătuită numai din genii şi minți alese, 
și o educaţie bună trebue să aibă în vedere a scoate la iveală și 
la lumină şi minţile mijlocii, lucru ce se făceă foarte anevoe cu 
sistemele vechi, întemeiate pe frica pedepselor și, acuma în urmă, 
frica de pe note rele. 

Cu mulți ani în urmă, scriind cât& ceva despre educație am aretat 
reul notelor, întemeindu-mă pe principiul că frica, fie ea din orice 
pricină ar fi, nu e bună; dar mărturisesc că nu credeam că voit 
auzi că tocmai din Austria să vie reforma. 

Mă aşteptam la America ori la Anglia. Cu atâta mai bine 


(1) Chestiunea apreţierii silinței și a gradului de cunoștință ale elevilor este 
de mare însemnătate pentru cei ce se ocupă cu chestiile de şcoală, Expu- 
nerea diferitelor păreri privitoare la această chestiune este totdeauna pre- 
țioasă. Ele pot provocà discuții interesante. In acest scop, dăm loc artico- 
jului de faţă. (Redactia). 

find mai aproape de noi, mai lesne se vor încredinţă și ai noștri 
de folosul acestei reforme. 

Să cercetăm lucrurile mai cu amănuntul. 

Care e folosul notelor? Ni se respunde: E singurul mijloc ca 
școlarii mai trândavi, mai nepăsători, să învețe, 

Va să zică e tot o chestie de frică. Eu, profesor, pun note rele; 
tu, părinte, le vezi şi mai decăt să-ți pedepsești copilul, cum vei 
crede de cuviinţă: bătae, dojană, post etc. lată deci frica a tot 
puternică! 

Dar frica nu-i un cuvânt gol de înțeles, nu poți zice: «Foarte 
bine ; frică trebue la temelia oricărei educaţii.» Nu, azi ştiinţa su- 
fletului arată că orice frică artificială e rea şi vătămătoare, că la 
temelia educaţiei trebue judecată întemeiată pe răsplata ori pe- 
pedeapsa venite firește dela lucruri si dela legile naturale, cari stă- 
pânesc lumea. Ce legătură firească e între învățarea unei lecţii, 
vai, poate pe de rost, fără s'o priceapă, și între notele din catalog? 
Nimic. Dacă mă gândesc la anii copilăriei, greu pot găsi cum sar 
puteă spune sentimentele ce le au în această privință mai toți 
copiii. Aşi puteă asemănă profesorii cu niște fărmecători, cari spu- 
neau și făceau lucruri ce nu înțelegeam mai de loc. Cu atât e 
mai reu, cu cât ne cer să facem ca dânșii, fără să fi înțeles. 

Imi aduc aminte de cea dintâiu temă la adunare, cu numere 
cu mai multe cifre. Mi sa părut adevărată boscărie, cu vremea, am 
deprins a o face, fâră însă a o pricepe. Dar gramatică, vestita etimo- 
logie care începea din clasa a doua, cu vorbe schimonosite, cu cu- 
noașterea prepozițiilor, conjuncțiilor, adverbelor, cu toate subimpăr- 
ţirile lor? Erà adevărată halimă, pe care o învățam, fără a o pricepe. 

Sună frumos fraza din capul cărței: «Gramatica este arta care 
ne învaţă a scrie si a vorbi, o limbă corect». 

Vai de capul bietei limbi de rămânea pe seama gramaticei! 
in zece vorbe, trei cuvinte străine. Cât despre înțelesul din lăuntru, 
gramaticei, mai mult o boscărie, pentru mintea copiilor. Cei cari 
aveau memorie bună învățau pe de rost, cei mai slăbuți la rostime 
treceau de proști. 

De ce folos, te întrebi, erau notele în asemenea împrejurări? De 
frica lor, copiii se chinuiau și învățau, iar dascălul habar n'aveă 
ce se petrece în mintea lor. 

Dar, oare acesta-i scopul şcoalei? Nu, școala are menire a dez- 
voltă mintea fiecărui copil, atâta cât se poate. După cum unul poate 
ridică douăzeci de chilograme, altul cincisprezece, iar altul numai 
zece, fără să i se poată face o vină, iar dascălul de gimnastică, ca- 
ută a le dezvoltă mușchii treptat-treptat,tot așă trebuie să fie și cu 
mintea. Profesorul dă lămuriri şi o lecție așă de-avalma, apoi cere dela 
toți școlarii pricepere, știrea lecţiei; iar cel care wa priceput într'un 
toc şi, din această pricină îi remâne toată lecţia întunecată, se vede 
osândit și socotit între rei, leneș și capătă notă rea. 

Mulţi școlari cari veniseră din dragostea la şcoală de a se lumină, 
se infricoșează, se descurajează și cad tot mai jos. Notele ridică 
moralul a trei patru din clasă și anume al celor cu memorie de- 

osibită, cari, cu nōte ori fără note, tot ar fi învățat, pe ceialatți îi 
descurajează. 

Şi dacă ar fi numai atâta! Dar notele ce se dau la concursurile 
din vreiiea anului, strică grozav nervii scolariior, fiindcă sunt în- 
temeiate pe frică. Câteva zile înainte de concurs, școlarii muncese 
peste puterile lor, petrec nopți nedormite, n'au poftă de mâncare, 
iar în vremea concursulii inima nu le mai bate regulat, sângele 
merge la plămân; alandala, creerul le e ori congestionat ori anemiat, 
mă rog, organismul școlarului e într'o stare cu totul nefirească. 
Acest lucru, repetat vrem= de doisprezece ani, e ucigător de nervi. 
Să te mai miri de bolile nervoase, cari se îmulțesc pe fiecare zi? 

Si pentru ce toate acestea? Pentru note! 

E oare vre-o legătură firească între știință și note? Niciuna. Le- 
gătura firească e între priceperea și bucuria ce simte școlarul că- 
pătând o cunoștință nouă. Priviţi un copil cum, de mic, se căzne- 
şte a mută o jucărie, a face o căsuţă, a zugrăvi pe hârtie niscaiva 
figuri, şi, când reușește e fericit. Şi nare nevoe de note. Min- 
tea copilului e însetată de a află lucruri nouă şi de-a lucră el 
singur după puteri, fiindcă e calea firească pe care s'a dezvol- 
tat, și dascălul bun trebue să urmeze această cale. Copilul, de mic 
întreabă şi vrea să ştie tot ce vede; dar așă cum e potrivit cik 
mintea lui. Numai un copil idiot nu-i în stare să învețe. Dar e 
vorba de o învățare potrivită minței lui. 

Toate pedepsele și notele sunt născocirea dăscălimei, care depăr- 
tându-se dela o educaţie firească, a trebuit ca prin frică să silească 
mintea școlarilor să se supue unui anumit soiu de educaţie. 

Scopul școalei e dezvoltarea minței şi judecăţei prin anumite cu- 
noștinți şi lucrări practice folositoare. Dar aeeastă dezvoltare tre- 
bue să fie așă fel făcută în cât să nu strice deloc trupului; căci 
hu în zădar ziceau Romanii: «Minte sănătoasă, în trup sănătos». 
Dar poate fi trupul sănătos, când, din pricina fricei de note şi a 
unei predări cu desăvârşire greşite, şcolarii se culcă la unul ori la 
două din noapte? Sa desființat lucrul de noapte al copiilor în fa- 
brici, dar la munca silnică de noapte a școlarilor nu se gândește 
nimeni oare? 

Un lucru e neîndoios, pe încetul se iau din mâna dăscălimeb 
toate uneltele de caznă, ca pedepse, examene, note, premii etc., așă 
că, ne mai avândule peacestea, trebuie să ajungă la chipul fi- 
resc de-a învăță și crește bine copiii. 

Lia noi, notele tot sunt încă, dar circulările ministerului, dacă se 
vor pune în lucrare, așă cum trebue, vor face din ele niște în- 
semnări pentru profesori. Trecerea din clase se va face după ċu- 
noștința ce profesorii au de puterea școlarilor, iar după note întâm- 
plătoare. 


Sofia Nădejde. 

Dezvoltarea pomolosiei în Germania, 


I. 


Pentru rânduirea pomiculturei la țară şi în oraşe au con- 
tribuit foarte mult în Germania învățătorii ambulanți. 

Aceştia se recrutează din absolvenții şcoalei superioare 
de agricultură, care au depus examenele semestriale de po- 
micultură şi au şi-o practică de 1—2 ani la o pepinieră mo 
del, sau din absolvenţii numai a şcoalelor de pomicultură 
cu studiu şi practică de cel puţin 3 anı în această ramură 
şi care în Germania poartă titlul de «Obstbautechnikur.» 


Hessa stă în fruntea celorlalte state în privinţa răspân- 
direi gustului, de a creşte pomi fructiferi, prin învăţători 
ambulanți. 

Acest mare ducat cu o suprafață de 7.682 kim. p., are ó 
populație de un milion locuitori şi este împărţit în 18 cer- 
curi. 

Aceste cercuri au administrația lor, în fruntea căruia se 
află un consilier de cere şi un comitet format din 7 persoane, 
care după trebuinţă ţine şedinţe sub președenţia consiliului 
de cerc. In fiecare an se face un tablou coprinzând mijloa- 
cele cercului şi acesta se propune spre aprobarea comite- 
tului administrativ al: cercului. 

Aceste cercuri nu coprind mai mult de 30 comune, unel6 
din ele chiar numai 22, ele au destule mijloace sau chiar 
alocaţiuni din partea societăţilor agricole şi pot angajă un 
învăţător ambulant de cerc. Acești apostoli ai pomiculturei 
sunt plătiţi astfel: cei mai tineri cu 2000—2700 mărei anual, 
iar cei mai în etate şi cu studii mai înalte cu 3000 — 4200 
mărci, la cari se mai adaugă şi cheltueli de drum. 

Invăţătorii ambulanți pot fi de mai mare folos pomicultu- 
rei, decât învățătorii dela şcoale; pe când şeoalele nu pot 
fi vizitate decât de un număr restrâns de amatori, învăţâ- 
torul ambulant comunică ştiinţa lui la 100 şi 1000 de oameni. 
Neîntrerupt el caută să deştepte gustul pentru pomologie 
şi caută să dobândească aceasta prin diferite mijloace si or 
cât de încăpățânat ar fi ţăranul, învățătorul ambulant, cu 
un inginer al culturei, îl poartă acolo unde starea actuali 
o cere; când nu vrea bărbatul, el vorbeşte cu femeia până 
rând şi-a îndeplinit voinţa. 

Bine înţeles la început, după cum îmi spuneă şi d-nul Lo- 
reniz, conducătorul technic al societăţei de pomologie şi hor- 
ticultură din cercul Darmstadt, la început antecesorii săi 
au avut foarte mult de luptat cu elementele ignorante, însă 
cu voință şi răbdare au învins toate piedicile şi cu toate că 
la început progresul abia se simţeă, ei nu s'au descurajat, 
au mers mai departe iar astăzi acele elemente ignorante 

devenind conștiente, simţesc singure nevoia unui sfat al po- 
mologului cu studiu şi practică, căutându-l acasă chiar. D-l 
Lorentz aveă orele de biurou fixate pe tabela din faţa ca- 
sei Marţea şi Vinerea dela ora 8—12 a. m. 

Pegtru ca învățătorul ambulant să economisească timp şi 
o muncă prea uriaşă, el îngrijeşte ca în cercul său, amato- 
rii de pomicultură să formeze o societate sau mai multe şi 
acestea din urmă prin reprezentanţii săi să formeze o aso- 
ciaţiune pe care el o conduce din punct de vedere technic. 

Ca preşedinte funcţionează mai bine consilierul adminis- 
trativ sau un reprezentant al acestuia sau altă persoană cu 
influenţă, care are o grădină mai mare de pomi şi care po- 
sedă prin aceasta o superioritate morală. 

O astfel de societate percepeă la început dela membrii ei 
1—2 mărci pe an, acuma însă ia suma aceasta pe lună și 
totalitatea cotizaţiunilor se întrebuinţează pentru premii la 
expoziţii, redactarea unui jurnal, ajutoare membrilor, la fa- 
cerea excursiunilor anuale, ete. 

Experiențele făcută au demonstrat că orice expoziţie, fie 
ea într'un loc cât de mic, chiar 300 locuitori, îşi atinge în 
totdeauna scopul, o expoziţie mai mare decât un cere să nu 
se facă, decât în cazul unei expoziţii internaţionale, ca acea 
dela Duseldorf acum trei ani, căci condiţiunile şi mijloacele 
fiecărui cerc sunt diferite şi trebuesce avute în vedere. 

In Germania pentru comerţul internaţional nu se pune aşă 
mult preţ pe fructe de delicatesă, cari sunt grele de plasat, 
ci pe cantităţi mari de fructe de o calitate mai inferioară. 

Stratul de sus al populaţiunii germane nu cumpără aşă 
mult fructe de delicatesă, căci în cele mai multe cazuri au 
ei înşuși grădina şi grădinarul lor și dacă un fruct îi costă 
cam scump, puţin le pasă, ba chiar îşi face o laudă din a- 
copain; acest public n'are importanță pentru comerțul poa- 
melor. 

Stratul următor mai de jos al populațiunii dela oraşe nu-şi 
are grădina proprie, însă în general nu cumpără fructe de 
delicatesă, ci fructe de calitate bună; delicatege nu se cum- 
pără decât la ocaziuni festivale şi aceasta nu poate să facă 
să prospere un astfel de comerţ. 

Pentru fructe de calitate superioară şi scumpe nu joacă 
aşă mult rol pământul cu poziţia lui. 

Şi cu tot progresul cel însemnat ce l-a putut realizà Ger- 
mania cu creşterea pomilor fructiferi, ea tot importă vagoane 
întregi cu fructe din ţărilă învecinate. 

Din Ungaria trec în Germania pere, zarzăre, caise, căp- 
gune şi puţine mere, iar din Tirol, Boemia, Elveţia şi Nor- 
dul Italiei, trec cantităţi însemnate de mere de a doua mână 
mai ales pentru fabricarea de cidru. 

In Germania de Sud ţuica, sau rachiul, nu este cunos- 
cută decât ca medicament pentru boală de stomac, în 

schimb cidrul «<Apfelmost», nu lipseşte dela nici o casă ță- 
rănească şi mai ales în timpul verei, această băutură ră- 
coritoare şi sănătoasă e foarte mult căutată. 

(Sfârşit). Livius Velovan. 


Păduchii ea parasiți. 


Orice ființă la urma urmei este un parasit, adică o ve- 
țuitoare care trăeşte pe seama alteia, iar toate în sarcina 
pământului. 

Omul ca și animalele, vegetalele ca și jivinile cele mai 
mici stau în spinarea globului pământesc toate trăgând 
sucul, hrana lor, unele deadreptul, altele prin mijlocirea 
altora, crescute pe seama planetei noaste, care este deci 
sub influența razelor solare, izvorul vieții pământești. 

Omul risipit pe pământ, aleargă dela un capăt la altul, 
dintr'o parte într'alta, îngrămădindu-se acolo unde se în- 
făţișează cele mai bune condițiuni pentru a-i asigură, tra- 
iul. El după priceperea și învăţătura lui lucrează pămân- 
tul, făcându-l a da tot ce este în stare a produce, scor- 
monindu-l, îngrășindu-l, udându-l sau ridicândui din apă, 
îl sileşte a fi neincetat izvor de existență pentru el; prin 
meşteşuguri omeneşti, din rău îl face bun, productiv, chiar 
atunci când pare sleit, secat prin vegetalele sau anima- 
lele ce-l populez. 

Ei bine, deosebirea între om şi celelalte fiinţe, este că 
acestea din urmă, caută numai a trage foloase dela pământ 
sau dela, acela, dela care atârnă viaţa lor, neîndeletnicin- 
du-se cu repararea, cu îndreptarea părților prădate de ele. 

Pământul deşi îndură nesimţind, ca orice corp neînsu- 
flețit, toate neajunsurile ce-i pricinuesc vețu, 
itoarele, pare însă că răzbunarea în contra lor- 
nu-i lipsește, căci, în cele din urmă le pres- 
chimb din nou în pământ, din care au eșit, 
moartea fiind soarta lor, de care sub niciun 
motiv, nu pot scăpă. 

Și ca să venim la subiectul nostru, la pă- 
duchi, parasiţi ai corpului omului și anima- + ă 
lelor, chibzuind, vedem că ei trăesc tot din Păduche ae cap. 
pământ, nu de-adreptul, dar prin oaspeţii lor — om sau 
animal. — Aceştia însă, nu se arăt ca pământul nesim- 

titori, ci din contră supăraţi, necăjiţi, păduchii pentru ei 
fiind asemănători ca niște mosafiri nepoitiţi. A, ertare nu 
întotdeauna nepoftiți, căci aceste gângănii nu se dezvolt 
decât pe corpul omului sau animalului neîngrijit, necură- 
tat, lăsat în murdărie, stare ce putem zice că formează 
un fel de chiemare pentru aceste mici animale. Păduchii 
năvălesc la omul şi animalul neiîngrijit, ei crezându-se ca 
chemați la masa ce trupul lor le pune la dizpoziţie; ei 
se îmbulzesc pe corpul lor, întocmai ca săracii la pomană. 

Indată ce se află pe corpul omului sau animalului, pă- 
duchii, ființe muncitoare, hu pierd timpul, ci se pun pe 
lucru, aleargă dintr'o parte în alta, luptând din răsputeri 
în contra neajunsurilor ce întâmpin, împotriva mijloacelor 
prin care se caută a fi depăriați, a fi uciși, a fi otrăviţi. 

Lăsaţi în pace, neturburați de omul sau animalul pe 
care se află, ei prin munca lor se aranjez bine, după ne- 
cesităţile vieţii lor, unii mergănd la cap, alţii pe corp, 
unii priu coama cailor, alții prin coadă etc., acolo unde 
pot trăi mai bine, căutând pe cât se poate locuri retrase, 
ascunse pentru a-și pune pielea la adăpost. Şţiu a se feri, 
a fugi, pentru a scăpă de urmărirea animalului pe care 
țrăesc. 

Ei sunt nerecunoscători pentru pământul pe care cresc, 
căci nu fac altceva decât a-l devastă, a-l consumă, neavând 
niciun pic de părere de rău, de recunoștință pentru el, 
sau vreun gând de a îndreptă ceeace roade. Păduchii nu 
ştiu decât a mâncă, neinţelegând că dacă corpul pe care 
trăește, ar dispăreă, pier şi ei odată cu el. 

Arde moara odată cu şoarecii. 

Dar ca ei, din acest punct de vedere, e orice ființă 
animală afară de om, după cum am spus mai sus. 


Irimia. Popescu. 
Medic veterinar. 
m G 


Un copil mititel, cu un beţișor, o mie de 'oale şi 
zeci de mii de sticle a sfărâmă poate; iară o mie 
de olari o oală spartă a cârpi, şi zeci de mii de 
stielari o sticlă frântă a toemi nu pot. 


[Dimitrie Cantemjr]. 


——— PC 3 Dn 

Bârfelele împotriva pisieei. 


octorul Arthur Kahn (Charlottenburg) a luat apărarea pi- 

sicilor împotriva tuturor nedreptăţilor şi bârfelelor ce li 
s'au făcut şi li se fac în zicători și în credinţele cele mai 
respândite. 

Kahn se îndeletnicește de patruzeci de ani cu apucătu- 
rile şi vieaţa sufletească a animalelor domestece, deci se cade să-l 
ascultăm cu încredere și bunăvoință. Apărarea pisicilor mai are 
de scop a împiedecă împuţinarea lor în case, împuţinare care a 
şi început; căci în multe case nu le mai ţin, tocmai din pricina 
credințelor greșite ce domnesc în privinţă-le. be i 

Invinuirea cea mare e că pisica e vicleană şi fiecare se gră- 
beşte a lăudă credincioșia câinilor faţă cu necredinţa pisicilor. 

In adevăr, înse, sunt pisici credincioase și câini necredincioşi. 

Se zice că pisica ţine mai mult la casă decât la ceice locuase 
în ea. Dar, intrebatu-ne-am, dacă purtarea stăpânilor pisicei a 
fost bună faţă de ea și dacă şi-au dat osteneală să-i câştige prie- 
tenia ? Unde se poartă bine cu pisicile, sunt și ele tot aşă de 
prietenoase cu omul ca şi câinii. Se întâmplă că se mai întoarce 
să vază ce e pe la locul unde s'a născut; dar iarăși vine la stă- 
pâni. Să-i facem vină din această dragoste ? 

Kahn cunoaște mai multe pilde de pisici, cari, atâta au ţinut 
la stăpânul lor, în cât, după moartea lui, au murit și ele de su- 
părare, întocmai ca şi câinele Azor din fabula lui Gr. Alexan- 
drescu. 

Uu caz l'a cunoscut la New-York, unde eră doctor. Intr'o fa 
milie a murit de tifus o fetiţă în vârstă de 12 ani. Aveă o pi- 
sică mare, cu care se jucase din copilărie. Această pisică n'a voit 
să mai mănânce sau să bea. Din veselă ce eră, s'a făcut posacă 
şi stăteă mereu ascunsă sub canapea, miăună jalnic, se lăsă înse 
inângâiată şi purtată în braţe; dar nu mânca. După 17 zile, a 
murit. Când puteă se furișă în odaea unde zăcuse stăpână-sa. 
La cercetarea leșului, s'a dovedit că n'a fost bolnavă de tifus 
sau de altcevă, ci c'a murit de foame şi inimă rea. 

Alt caz îl cunoaște chiar din familia sa. Eră un cotoiu mare 
galben. Făcuse tot felul de încercări îndrăzneţe de-a se înfruptă 
din porumbeii unui vecin ; dar, după nişte lecţii aspre asupra 
proprietăţei, primite la locul fărădelegilor sale, s'a cuminţit. 

Erà foarte neîncrezător în bunăvoința oamenilor, de când a- 
vuse de suferit lovituri dela nişte băeţi rei şi nu dădeă voie nį- 
mănui să-l atingă, afară de stăpânilor casei şi servitoarei. Cotoiul 
căpătase numele de Mitzelberger. Impotriva ori căror altora, Mit- 
zelberger se apără cu ghiarele, ne mai voind să încerce reuta- 
tea omenească. 

Ţineă înse, mai mult decât la oricine, la tatăl lui Kahn. Ori 
unde s'ar îi aflat: în copac, pe casă, etc., cum auziă paşii stă- 
pânu-so, săriă jos și-i eşiă "nainte cu coada în sus. Dacă îl des- 
părţiă de stăpân vre-o ușe, aşteptă cu ochii la clanţă, să se des- 
chiză; dacă prea treceau multe secunde, începeă a zgâriă cu 
ghiarele să i se dea drumul. Nici câinele cel mai credincios n'ar 
îi putut primi. mai cu dragoste pe stăpânu-so decât Mitzelber 

ger: i se frecă de picioare şi torceă cu glas; se ţineă de el, ur- 
mărindu-l prin toată casa. Adesea se luă după el și în stradă și 
se întorceă acasă, numai când îi ziceă: «Acuma, Mitzelberger, 
du-te acasă!» 

După înmormântarea stăpânu-so, cotoiul s'a făcut nevăzut, 
după ce încercase de mai multe ori să se furişeze în odaea în 
care eră sicriul şi-l tot goniseră. In noaptea ce urmă după în- 
gropare, cotoiul a sosit și a început a miăună, stând pe prichi- 
ciul ferestrei. Nu voiă să lase pe nime să-l atingă; așteptă să-l. 
cheme stăpânu-so înlăuntru, ca de obiceiu. In sfârsit, după ce 
au vorbit cu el, întrebuințând cuvintele dezmierdătoare ale ră- 
posatului, s'a lăsat prins și adus în casă. Abiă a gustat din lap- 
tele ce-i încălziră în grabă, — căci rece nu mâncă nici odată. 
Kahn l-a luat în odaea sa; dar cotoiul mereu umblă din odaie 
în odaie, căutând şi miăunând jalnic. Se linişteă numai la lumâ- 
nare. A îngăduit chiar să-l culce pe perina lui obișnuită; dar 
n'a putut dormi, 

A doua zi, s'a făcut iarăși nevăzut şi s'a întors din nou noap- 
tea, când s'a înnoit scena povestită mai sus. Apoi a plecat și 
n'a mai venit cu zilele, iar când veniă, miăună prin curte, dar- 
nu vroiă să între în casă și plecă din nou. Peste mult timp, s'a 
întors, slab de tot, a căutat pe răposatul prin toate odăile și 
mereu se întorceă la jețul în care se odihniă bătrânul la amiază 
şi Mitzelberger împreună cu el. 

In sfârşit, a murit de jale după stăpânu-so. N'aveă nici o boală; 
eră abia în vârstă de patru ani (pisica bine căutată trăeşte şi 
şasesprezece). 

Dă pilde de prietenie între pisoi şi căţei, cari ținură şi mai târ- 
ziu, după ce crescuseră. In această prietenie, pisica se dovedeà 
totdeauna mai puţin egoistă și lacomă decât câinele, care, la 
mâncare, se dovediă totdeauna mai din topor. S'au văzut prie- 
tenii între pisici şi păseri, ba chiar între pisici și cai. In deo- 
sebi caii pare că țin seamă pisicilor de liniştea ce le dau, vå- 
nând șoarecii, cari caută să se împărtășească din ovăz. 

In America, pisica e mult mai la preț decât în Europa. In do- 
curile de-acolo, pisicile au slujbă în regulă și ajută la ţinerea 
în respect a şoarecilor și chiar a guzganilor. In ferestrele spiţe- 
rilor, vezi cam de regulă câte-o pisică. Se pare că spițerii ţin 
la ele şi mai mult decât; ceialalţi Americani. 

In bucătării, pisicile americane duc războiu cu şvabii, acele 
insecte uricioase, pe cari le cunoaștem, din nefericire, prea bine 
i noi. 

p Kahn arată că pisicilor nu ușor trebue dată dese ori carne crudă, 
dacă voim să prinză șoareci, ci numai, din când în când și numai 
la cele în vârstă. In colo hrana cea mai potrivită pentru ele e: 
lapte, legume și cartofe cu grăsime și cevă supă. 

Pisica nu cere atâta căutare cât câinele, care, deși mai deştept 
şi poate tocmai din pricina aceasta, se plictiseşte mai lesne. Pi- 
sica se deprinde mai —mică—la curăţenie. 

Neapărat, Kahn nu puteă să nu laude pisicile pentru rușinea 
ce au în privinţa dragostei, ceea ce, precum se știe, nu se poate 
zice de câini. Ba chiar laudă concertele lor pe case, că ar fi mai 
armonioase de cât se crede. 

Celor cari le impută că zgârâe tapetele şi învelișul mobilelor, 
le spune să le dea un șomoltoc de hârtie legat cu sfoară și să-le 

hărăţească, mișcându-l din când în când dacă vor ca pisicile să 
nu-şi deprinză ghiarele pe canapele şi perdele. 

Laudă frumuseţea pisicei şi zice că e podoabă vie în casă, atât 
când stă nemișcată, cât și când umblă sau aleargă de ici până colo. 

E potrivită și ca tovarăș de joc al copiilor; căci se simte mai 
aproape de copii decât de vârstnici şi se înțelege mai bine cu 
dânșii, dacă n'o necăjese până s'o facă să le arate că toată răb- 
darea, chiar și a pisicilor, are margene. 

E adevărat că pisicile, ea ori gi ce animal sau om, pot fi pur- 
tătoare de microbi sau de alte parasite. De aci înse urmează 
numai că nu trebuie de împins prietenia cu dânsele prea departe. 
Se știe înse că pisicele apără de ciumă și că în India le înmul- 
ţese astăzi în acest scop. 

Dar legătura cu animalele are de bună seamă lucrare morali- 
zătoare şi educătoare asupra copiilor, ba putem zice şi că-i face 
să bage de seamă la însușirile trupeşti și sufleteşti ale animale- 
lor domestice, deci e ca o pregătire pentru Istoria naturală. 


Dr. Lux. 


LS Cronica Agricolă, Economică si Gomercială 
a) 


Situațiunea agricolă, întrucât priveşte semănăturile de toa- 
mnă, ni se prezintă cu mult mai bine decât în anul trecut. 
Căci pe când în anul trecut, aproape toată luna Septemvrie, 
<a şi în Octomvrie, a predominat mult timp seceta în cele 
mai multe părţi ale ţării, în acest an dejà din primele două 
zile ale acestei luni, au căzut ploi mai mult sau mai puţin 
îndestulăţoare în toată ţara ; aşa, încât pământui având la 
© adâncime de cel puţin 20 cm. apă destulă, la încolţirea 
seminţelor de grâu, de orz şi de secară, aceste cereale se 
vor puteă semână în condițiuni destul de bune. Când semă- 
nătura de toamnă, a cerealelor, se poate face mai de tim- 
puriu, şi în bune condițiuni, încolţirea se face mai de grabă, 
-aşă încât tinerile plante pot să intre în iarnă înfrăţite în 
mare parte şi cu primele rădăcini premenite. Ca astfel să 
poată rezistă în contra gerurilor, ca şi zăpezii prea mari, 
care câteodată, căzând în prea mare cătăţime, aşă încât stra- 
tul ce acoperă semănătura poate să ajungă la grosimea de 
60—70 cm., şi chiar mai mult, după cum s'a întâmplat şi pe 
la sfârşitul anului 1906 precum şi prin luna Ianuarie şi Fe- 
vruarie a anului 1907, aşă ca unele semănături a putre- 
zit din cauza unei ciuperci, iar altele a murit asfiesiate. 
Când semănăturile intră în iarnă bine crescute grămada de 
zăpadă nu poate să le îndese prea mult pe pământ ca pe 
acele semănături cari de-abeă sunt răsărite şi revărsate. 

La semănatul cerealelor de toamnă, un lucru avem de ob- 
servat: că după ce locul s'a grăpat să se şi tefălugească, 

fiindcă în acest caz pământul se îndeasă mai bine pe se- 
minţe şi se păstrează mai bine umezeala; încât încolţi- 
rea se face mai repede decât semănăturile netăfălugite. Acest 
lucru se explică astfel: când locul se grăpează, fără să se 
tăfălugească, prin stratul arat şi grăpat se formează curenţi 
mai cu seamă când vântul bate ceva mai tăricel. Acesti cu- 
renți usucă pământul, şi deci încolţirea seminţelor se face 
mai greu. 

Dacă, însă, după grăpat, se trece şi cu tefălugul, nu se 
mai poate face curenţi, din cauză că pământul este bătăto- 
rit, umezeala din pământ se va pierde mai anevoie şi se- 
minţele vor încolţi mai de grabă. După ce semănătura a 
răsărit, şi timpul urmează a fi secetos şi mai călduros, tre- 
bue să grăpăm semănătura cât se poate de uşor, aşă ca pă- 
mântul să se mărunţească peste tot la suprafaţă, şi fără ca 
tinerile plante să fie dezrădăcinate. Această lucrare se face 
cu scop de a rupe dela suprafața pământului, ceeace în şti- 
inţă se numesc vase capilare, prin care se urcă apa de jos 
la suprafaţa pământului pierzându-se în aer. Prin grăparea 
ce se face, vasele capilare fiind rupte apa rămâne la rădă- 
cina plantelor, cari vor. creşte destul de bine şi cu atât mai 
mult cu cât nopţile se mărese în timpul toamnei, devin mai 
răcoroase, aşă încât şi rou2, în aceste nopţi, cade mai multă, 
de care profită pământul ca şi semănătura. 

In urma ploilor, timpul s'a răcorit binişor la șesul ţării; 
iar în localităţile muntoase, a căzut bruma şi pe munte chiar 
şi puţină zăpadă. 

Timpul răcoros dela începutul acestei luni, a împedicat pu- 
ţin coacerea strugurilor și chiar a porumbului, deşi strugu- 
rii ca şi porumbul, a profitat în schimb de căldura din luna 
August; ceia ce a făcut că în unele judeţe ale ţării, culesul viilor 
a şi început chiar de pe la sfârşitul lunei August. 

In tot cazul, situaţiunea agricolă cu privire la semănătura 
de toamnă, ca şi la recolta strugurilor şi a porumbului. până 
la această dată nu lasă nimic de dorit, şi suntem datori a 
mulţumi din adâncul inimii noastre lui Dumnezeu, de astfel 
de bine, de care a profitat toţi agricultorii noștri. Din cauza 
ploilor livezile, ca și alte locuri de * ășune a mai prins pu- 
tere, aşă că vitele mai găsesc puţină hrană în timpul zilei 
la astfel de păşuni. 


Târgurile noastre. 


Afacerile cu cereale în târgurile noastre, nu lasă nimie de 
dorit, şi acest lucru se vede din vânzările şi cumpărările 
ce se fac de obiceiu în acest fel de târguri; iar în ce pri- 
veşte preţurile sunt aproape aceleaşi dela sfârşitul lunei 
August. 

Iată în rezumat prețul mijlociu cu care s'a vândut pro- 
dusele noasire agricole în târgul din Brăila ca şi în alte 
târguri dela 1 Septemvrie și până la această dată: 


Grâul suta de kgr. s'a vândut cu 17—21 1. şi 80 ct. 


Porumbn!l Idem 13—15 1. şi 30 ct. 
Cincantinul idem 14—15 l. şi 50 ct. 
Orzul idem 12—24 l. şi 50 ct. 
Orzoaica idem 12—15 1]. 

Secara idem 16—17 I. şi 50 ct. 
Ovăzul idem 11—18 l. 

Meiu idem 10 |. şi 75 ct. 
Fasolea idem 15—18 |. şi 50 ct. 


La târgul din Bucureşti. 


Grâul de calitate superioară s'a vândut cu 95—110 lei chila. 

Cel de calitate mai inferioară cu 87—95 lei chila. 

Orzul s'a vândut cu 48--95 lei chila. 

Ovăzul cu 45—52 lei chila 

Porumbul cu 58—65 lei chila. 

Secara cu 72—84 lei chila. 

Fânul de calitate bună s'a vândut cu 75—85 lei mia de 
kgr. Cel de calitate mai inferioară cu 60—75 lei mia de kgr. 
Paele de meiu păsăresc se vând cu 58—75 lei mia de kgr. 

Celelalte feluri de paie cu 28—35 lei mia de kgr. 

Perechea de boi mari şi graşi s'a vândut cu 700—750 lei. 
Boii buni de jug cu 600—700 lei perechea. Boii de rând cu 
500—600 lei perechea. Vacile de lapte cu 90—200 lei una. 
Caii buni de trăsură se vând cu 250-500 lei unul. Caii de 
rând cu 80—200 lei unul. 


Târgurile streine. 


Afacerile cu -cereale ca şi preţurile suni aproape staţio- 
nare, deşi după datele ce avem producţiunea grâului în Statele 
Unite a fostbună ;recolta grâului se socoteşte a fi de 233.378.600 
de hectolitri ; iar producţiunea grâului în Franţa este soco- 
tită 107.500.000 de hectolitri. După un ziar englezesc pro- 
ducţiunea grâului în toată lumea ar fi de: 


__1908 1907 1906 
Totalul produe. în Europa . . 202.500 207.300 229.610 


1dem America. . 127.500 118.950 127.250 
idem Asia . . . 35.000 42.200 49.300 
idem Africa . . 5.500 6.800 6.600 
idem Australia . 10.000 7.000 . 9.000 

Total general. . . 380.000 386.250 427.760 

Producţiunea cantităților este socotite pe gquartale (un 
quartal este egal cu 290 litri 78). 

La târgul din Paris, dela 1 Septemvrie şi până la această 
dată grânele indigene s'au vândut cu 22—23 lei şi 25 ct., cele 
străine cu 21—22 lei şi 25 ct.; orzurile cu 17—20 lei; ovă- 
zurile indigene cu 17—19 lei şi 50 ct. şi cele streine cu 15—17 
iei şi 25 ct.; secara cu 18 lei şi 50.; porumbul cu 19 lei ; fă- 
ina de grâu cu 31—34 Jei şi făina de secară cu 22—25 lei ; 
fasolea s'a vândut cu 32—45 lei; mazărea 24—25 lei şi lin- 
tea cu 35—55 lei. 

In celelalte târguri franceze grâul s'a vândut cu 22 lei şi 
16 ct.; secara 16—17 lei; orzul şi ovăzul 17 lei și 60 ct. 

In Germania, la Manheim, grâul s'a vândut cu 29—30 lei; 
secara cu 24 lei; orzul şi ovăzul cu 21—22 lei. 

La Berlin, grâul s'a vândut cu 23—25 lei ; secara cu 21—22 
lei; orzul cu 24 lei şi ovăzul cu 19—20 lei. 

La târgurile din Belgia, grâul s'a vândut cu 20—21 lei; 
secara cu 18 lei şi 10 ct.; orzul şi ovăzul cu 17 lei și 50 et, 
afară de Anvers, unde s'a vândut cu 20 lei. 

La Viena, grâul s'a vândut cu 25 lei; secara cu 21 lei Şi 
50 ct.; orzul cu 15 lei şi 50 ct.; şi ovăzul cu 17 lei. 

La Budapesta, grâul s'a vândut cu 23—24 lei; secara cu 
21 lei şi 50 ct.; orzul cu 15 lei şi 50 ct. şi ovăzul cu 16 lei 
şi 70 ct. 

La Milan (Italia), grâul s'a. vândut cu 26 lei şi 25 ct.; sø- 
cara cu 18 lei; orzul cu 20 lei şi 30 ct. şi ovăzul cu 17 lei 
şi 50 ct. 

La Geneva (Elveţia), grâul s'a vândut cu 21 lei şi 75 ct.; 
secara cu 22 lei; orzul şi ovăzul cu 20 lei; iar la Berna, 
grâul s'a vândut cu 23 lei. 

La Londra, grâul s'a vândut cu 20 lei şi 75 ct.; secara 
cu 17 lei; orzul cu 14 lei şi ovărul cu 13 şi 50 ct. 

In Olanda, grâul s'a vândut 18—19 lei. 

La târgul din New-York, grâul s'a vândut 18—19 lei şi 
90 ci. şi la Chicago cu 17—18 lei şi 50 ct. 

La târgurile din Algeria şi Tunis (Africa), grâul sa vân- 
dut cu 24—26 lei şi 50 ct.; orzul cu 17—18 lei şi 50 ct. Şi 
secara cu 16 lei şi 50 ct. 

In toate târgurile streine preţurile sunt socotite pe suta 
de kgr., ca măsura cea mai bună. 

V, S. Moga. 


DIC ai 


Vestea aspră tare pătrunde urechile, şi inima 
înspăimântată îndată simte sunetul. 


[Dimitrie Cantemir]. 


ENE 


wwWw.dacoromanica.ro 


ALBINA 1717 


O EXGURSIUNE. 


(Urmare). 


Pe valea Prahovei. Cu trenul de seară trecem prin Predeal 
în România, unde peste noapte suntem găzduiţi la sanatoriul 
din Predeal. 

Joi dimineaţa când revărsatul zorilor începe să îmbrace 
cu haine limpezi pământul, pe o şoseă bine pietruită plecăm 
spre Azuga. În partea dreaptă se aruncă munţii Caraima- 
nului a căror frunte e îmbrobodită cu nori albi ca zăpada 


Granița dela Predeal. 


E semn că are să plouă în curând, după cum ne spun oa- 
menii din partea locului. 

In Azuga vizităm fabrica de postav, de sticlărie, de ciment 
şi fabrica de bere. 

Către seară plecăm pe jos spre Buşteni, unde pe drum ne 
apucă o ploaie de ne udă până la piele. 

In Buşteni, tragem la un Hotel unde un Italian, bun cu- 
noscător al muzicii, ne cântă din gură o naţională italienească. 


Vâriurile Omului sau Caraimanului. | 
li 


Peste noapte suntem găzduiţi de învățătorul Mărculescu 
la şcoala sa, care e făcută de Domeniu Coroanei cu spri- 
jinul bunului şi inimosului Român, d. I. Kalinderu. 

Vineri de dimineaţă, 4 Iulie, vizităm fabrica de hârtie din 
Buşteni, unde lucrătoare românce împachetau voioase la 
hârtie. 

Apucăm pe şoseă drept înainte spre Sinaia, pe lângă lungi 
şiruri de munţi ce-şi înfrăţesc vârfurile cu norii cenuşii. 

Şoseaua coteşte puţin spre mâna dreaptă având pe oparte 
tot munţi, iar pe alta, apa Prahovei. Izvoare reci ca ghiaţa 
şi limpezi ca lacrima ţâşnesc din stâncile de alături şi merg 


- a 


Gara Predeal- 

EL Ai 


prin iarba verde de se aruncă vesele în sburdainica Pra- 
hovă. Codrul răsună də glasurile dulci ale miilor de păsări 
ce s'au adunat într'adins par'că să facă drumul mai plăcut. 
călătorilor. 

Ajungând la Sinaia mergem de vizităm fabrica de cuea 
d-lui E. Costinescu. La întoarcere dăm prin grădina pu- 
blică a oraşului. Aci lume multă se plimbă veselă pe aleea. 
grădinii sorbind cu mult nesaţiu aerul plin de vicaţă. 

După amiazi, o ceată de 13 excursionişti, sub conducerea 
d-lui S. Dumitrescu, plecăm pe muntele Vârfu cu dor. Pe 
cărarea care se deapână pe coastele munţilor mergem cale 
de maâi bine de un ceas şi dăm peste stâna regală, unde o 
femee, Elena Crivăţ, nevasta baciului, ne primeşte cu acea 
mare bunăvoință care se vede mai la taţi ţăranii noştrii. 
După puţină odihnă, ne urcăm pe stânca «Franţ Iosif» în 
care e aşezat portretul bătrânului împărat al Austro-Ungariei. 

Suit aci ţi-se desfăşoară înaintea ochilor oraşul Sinaia 
cu mai toată valea Prahovei dela Predeal până la Câmpina. 
Pădurea, jos în vale, murmură aşă de duios şi freamăntul 
ei e aşă de mare, încât ai crede că te găseşti în mijlocul 
unei mări aţâţată de furia unei grozave furtuni. 

Urcăm mai sus până ajungem pe muntele Piatra Arsă. 
De aci poţi stăpâni cu ochiul până departe, departe, tot ţi- 
nutul ţării până aproape de câmpiile Dunărene. 

Drumuri albe se văd în zare cotind printre lungile şiruri 
de dealuri. Fiindcă eră aproape seară, ne-am întors îndărăt 
cu mare părere de rău că n'am putut să ne urcăm şi pe 
muntele Vârfu cu dor.. 

Sâmbătă, 5 Iulie, cu trenul de dimineaţă plecăm spre Câm- 
pina. Inălţimilo munţilor încep să se micșoreze din ce în 
ce mai mult. 

La Câmpina vizităm sondele de păcură unde mulţi din 
noi ne-am minunat de bogăţia pământului dimprejurul Câm- 
pinei. Vizităm apoi rafinăria societăţii «Steaua Română» una 
dintre cele mai mari rafinării din lume. 

E atât de complicată această rafinărie încât luni întregi 
să trăeşti aci şi abiă să afli rostul fiecărei maşinării. 

Dela rafinărie mergem la castelul lui Hasdeu, care e aşezat 
tocmai în dosul oraşului dinspre munţi. Când ajungem acolo, 
un câine aproape răguşit cum ne vede, de departe începe 
să latre a pustiu plângând par'că pe cinstitul său stăpân, 
care s'a stins de mult. 

Trecând pe lângă locuinţa lui Hasdeu—căci înăuntru n'am 
putut intră fiind toate uşile sigilate—îmi vin în minte acele 
versuri prin care neobositul scriitor îşi roagă singur moartea: 


Tu nu mai eşti, murit-au toate! 
De atunci eu mă gândesc mereu ; 
Ce dulce vis, ce voluptate, 

Când ea muri să mor şi eu! 


E vorba de cea mai scumpă fiinţă pentru el, Iulia, fiica 
lui, care a murit în fioarea celei mai aprinse tinereţi, lăsând 
în urmă inima plină de durere a bătrânului ei tată. 

După amiazi vizităm penitenciarul dela Doftana. Ceeace 
ne-a izbit mai mult în această închisoare a fost curăţenia 
foarte mare şi ordinea întocmită după cele mai sănătoase 


principii. 

Cu trenul de seară plecăm la Ploeşti unde luăm masă la 
resturantul din gară, ultima masă pe care o mai luăm îmi- 
preună. 

De despărţire ne vorbește inimosul profesor d. P. V. Haneș, 
care ne aminteşte în scurt câștigul dobândit de pe. urma 
acestei excursiuni şi ne îndeamnă prin cuvinte.pline de dra- 
goste frăţească, să muncim cu tot focul tinereţii noastro pen: 
tru luminarea poporului. | 

D-l Dănescu, șeful excursiunii, care în tot timpul ne-a 
fost ca un nedespărţit părinte; ridică-un toast în onoarea 
d-lui Haret, care ne-a dat—prin aceste excursiuni—tericitul 
prilej de a legă unii cu alţii, acea sfântă prietenie pe care 
trebiie s'o păstrăm în sufletele noastre, multă vreme. Dă 
apoi citire următoarei telegrame, trimeasă d-lui ministru: 

«Inainte de a ne despărți, nu putem să nu dăm glas re- 
cunoștinței ce ne mișcă adânc sufletele pentru binevoitoarea 
grijă ce ne ardtați. Vă asigurăm că în această lungă că- 
lătorie am ştiut să învăţăm atâta cât aţi avut în gând d-v., 
când ne-ați îngăduit-o. Să trăiţi binevoitor părintele sufle- 
tesc al generațiilor viitoare». 

Cu trenul de seară am plecat fiecare pe la căminele-noastre 
ducând cu noi cele mai frumoase amintiri din bogaţii munţi 
ai Moldovei, din minunata Transilvanie și din vestita vale 
a Prahovei. 

I. M. Voicheci 
Diplomat al şe. normale a «Societăţii: din Bucureşti. 


ALL 


Despre leneşi. 


Se zice că oare unde un împărat curios 
Vrea să afle °’n ce chip este omul cel mai lenevos; 
Şi porunci să-i adune câțivà din ţinutul său 
Insă de cei mai de frunte, ce se leneveau mai rău. 
După ce dar îi găsiră și după ce i-au adus, 
Tocma 'n marginea cetăţii să șază într'un loc i-a pus. 
Câtvă timp așă ţindu-i, fără să facă nimic, 
Dela curtea *mpărătească le da bucate, mertic. 
Și 'ntrebând pe impăratul cum petrec ei şi ce fac, 
li povestiră slujbaşii cum că-toată ziua zac; 
Şi când le dă demâncare o mănâncă răsturnaţi, 
Li-e lene gura să-şi caşte, par'că-s niște leșinaţi. 
De aceasta înpăratul auzind, la ei s'a dus, 
Şi dela uşă privindu-i să dea casei foc a-pus, 
Ca să vază ce vor face, vor şedeă tot nemișcaţi? 
Sau văzând focul, îndată o să fugă speriaţi? 
Dar văzând că privesc focul şi nu se mișcă din loc, 
Puse un slujbaş să strige: «ieşiţi, că ardeţi în foc!» 
Iar unul din ei răspunse: «nu ţi-e le-ne să vor-beşti?» 
Şi aşă se prăpădiră arzând în foc toţi aceşti. 
Din Povestea Vorbei, de Anton Panu. 

Cronica Săptămânii. - 
Din Tară. 

— M. Sa Regele, care suferă de câtvă timp de stomac, se află acum 
mai bine. Dee-i Dumnezeu sănătate, pentru binele şi fericirea scumpei 
noastre ţări! 

-— D-1 S. C. Haret, ministrul instrucţiunii și-a luat timp de odihnă 
dela 15 Septemvrie — 31 Octomvrie viitor. Îi va ţine locul d.l V. Mor- 
şun, ministrul lucrărilor publice. 

Au fost numiţi inspectori şcolari la învățământul primar: d-l N. Ni- 
<olaescu, la circ. București; d-l Gh. Stoinescu, la circ. P/loeşti; D-l C. 
Alexandrescu, la circ. Focşani; d-l D. Constantinescu, la circ. Craiova; 
da-l Gh. C. Ionescu, la circ. Ga/afi; d-l P. Rădulescu, la circ. Pitești; d-. 
D. Sachelarescu, la circ. /ași. Aceste numiri s'au făcut pe ziua de-i Sep- 
temvrie trecut. 

— Afară de cei 33 revizori şcolari din ţară, s'au mai numit. pe 1 Sep- 
temvrie încă 52 revizori şcolari. Cu un serviciu de control numeros, 
şcoalele noastre vor merge de sigur mult mai bine decât ìn trecut. 

— La 7 Septemvrie a fost la Călugăreni (Viaşea) o prea frumoasă ser- 
bare întru pomenirea luptei dată în acel loc de către Mihaiu Viteazul şi 
“Turcii. A luat parte la serbare și d-l Sp. C. Haret, ministrul Cultelor. 

— C. Poroineanu, deputat de Romanați şi om de bine, a încetat din 
vieață. 

— Pe ziua de 15 Sept: s'a mobilizat divizia III-a a armatei. In afară 
de soldați, și ofițeri, s'au rechiziționat animale, trăsuri, hamuri şi automo- 
bile dela proprietarii respectivi. Mobilizarea are de scop de a obișnui 
trupele cu mişearile repezi, ca în vreme de răsboiu, când este nevoe ca 
în cel mai scurt timp să fie gata dea porni la luptă. S'au mobilizat con- 
tigentele dela 1897 până la 1905, în total cam a noua parte a oştirii. 

— Dela Ministerul Instrucțiunii s'a dat o circulară directorilor de ṣe: 
secundare, ca profesorii să înfiinţeze societăți de lectură cu școlarii. Ase- 
menea societăţi sunt de folos, căci şeolarii câștigă deprinderi de ordine, 
de muncă şi-şi petrec timpul în mod plăcut. Tot deodată se stabilesc 
între ei legături de prietenie. 

— In Bucurnşti s'a înfiinţat un teatru popular. Işi va deschide sta- 
giunea la 1 Octomvrie cu piesa «Răsvan şi Vidra» de Hașdeu. Repre- 
zentaţiile se dau în localul teatrului Liric. 


Din străinătate. 


— La congresul ziariştilor, ţinut zilele acestea la Berlin, d-l. I. Proco 
piu, preşed. soc. gazetarilor din Bucureşti, a arătat cât de prigonite sunt 
ziarele române de peste munţi şi cum redactorii pentru câte un articol 
—în care se arată adevărul— sunt condamnaţi la mii de lei amendă, şi 
la luni şi ani. de închisoare de către judecătorii unguri. 

— In Rusia, în mai multe Oreşe ca: Peterzburg, Varşovia, etc, s'au 
ivit mai multe cazuri de holeră. Din cei îmbolnăviţi, mor mai mult de 
a treia parte. S'a luat măsuri la noi, ca nu cumva grozava boală să treacă 

raniţa. 

i — Bulgaria s'a făcut stăpână pe căile ferate din Rumelia Orientală, 
300 km. pe care le stăpânea Turcia. Se ţin întruniri prin orașele mai de 
seamă bulgăreşti, şi se cere ca să nu se mai deă acele căi înapoi. Tur- 
cia a cerut puterilor Europei să deslege cum va crede această afacere. 
Bulgaria a trimis 100.000 oameni şi àu ocupat căile ferate. > 

— La Filadelfia (America) s'a ţinut un congres împotriva tuberculozei. 

— La Chişinău, în Basarabia, s'a deschis o frumoasă expoziţie de pomi 
de viţă de vie şi de fructe. 

— Juraţii din Sibiu au osândit la 4 luni închisoare şi 400 de -coroane, 

amendă pe d-l Silvestru Moldovan, pentru un articol în care arată în 
«Foaia Poporului» simţimintele maghiare ale Episcopului Al. Paroy. 

— Bulgarii se gândesc să facă soc. cooperative de credit în Macedo- 
nia, ca să lupte in contra zarafilor greci. 

- Parchetul din Oradia Mare a fâcut proces Ziarului «Tribuna» din 
Arad pentru statistica şi articolul intitulate «Calvarul», Iarăşi vre-o nouă 
condamnare. 

— Bugetul maghiar prevede pe zece ani înainte o sumă de 10 milioane 
de coroane, pentru colonizarea Ungurilor printre Români și exproprie- 
rea Românilor. 

— Marele violonist Pablo Sarasate a încetat din vieaţă. 

— Austria, a trimis trei batalioane de infanterie în vilaetul Novi Ba- 
zar, în vederea gravelor întâmplări din Balcani. 

—— rhii 


INFORMATIUNI 


— La 21 Septemvrie, se va desveli bustul domnitorului Alex. Cuza, 
ridicat în mijlocul pieţei din Tg. Mărăşeşti. 

— D-l I. Luncanu, institutor la Sinaia, a fost numit revizor şcolar at 
jud. Fălciu; d-l Gh. Nicolaescu, institutor la Caracal, a fost numit re- 
vizor şcolar al jud. Romanați; d-i St. Ioanide, institutor la Craiova, a 
fost numit revizor şcolar al jud. Gorj. 

— Ministerul Instrucțiunii a înaintat şcoalelor normale de învăţ. di- 
plomile de capacitate ale absolvenţilor. 

— Ministerul instrucţiunii a hotărît să organizeze pentru Septemvrie 
1911 un concurs de abecedare şi cărţi de lectură, pentru şcoalele pri- 
mare urbane şi rurale. 

Modificările de adus actualei metode pentru cărţile de lectură se vor 
publică de către minister într'o broşură explicativă. In manuscrise se 
vor lăsă locuri albe pe margini pentru observațiile comisiei examina- 
toare. 

Manuscrisele se vor primi între 1 lanuarie şi 1 Martie 1911. 

— Ministerul instrucției a trimis şcoalelor primare din ţară o circu- 
lară prin care le aduce la cunoştinţă că vede cu ochi buni înființarea 
societăților coperative şcolare, pentru cumpărarea de cărţi de studii 
dar că aceste societăţi trebuese alcătuite cu statute şi comitet în regulă, 
pentru a nu se dă loc la neorândueli. 

Se vor alătură la registre actele justificative cu reducerile oferite de 
librari, etc. , 

Societăţile vor căută să înlăture caetele scumpe de 0.70 bani, 1 leu şi 
1.20, cum sunt de pildă cele ale d-lor Pomponiu şi Mihălcescu. 

In aceste cooperative vor intră numai elevii şi părinţii cari vor găsi 
de cuviinţă, fără a se sili nimeni să ia parte. 
oee 1... L.. 1... ..-.. -.-. "PP. P—..—0.- -00 +... 


Licitaţiuni. 


— Pe ziua de 5 Octomvrie 1908, orele 10 dimineaţă, se va ţinea 
o a doua licitaţiune cu oferte închise la pepiniera Isacea jud. 
Tulcea, pentru vînzarea instrumentelor şi obiectelor ssoase din 
uz, de la suscitata pepinieră și anume: 11 sape, 1 lopată, 4 to- 
poare, 2 sfori de pichetagiu, 1 stropitor, 1 sîrmă pentru piche- 
tagiu, 5 bricege de altoit, un vas de tablă, un lighian, 15 saci de 
pînză, două coase, una căldare de zinc şi una săpălugă. 


Bibliografie. 


Aeşit de sub tipar în editura Sfetea Cursul de Agricultură, 
care cuprinde: Agricultură propriu zisă, cultura legumelor, a 
pomilor roditori, a pădurilor, cultura vii şi fabricarea vinului, 


de V. S.Moga. Preţul 5 lei. 
eoero 1... .-1P—.P-—-.P—1.— 1-1. 9 5-0P—..—1.—..—....—dP—1.—1..—1._ d. — 

„STEH UA“ 


Societatea « Stenua» are de scop a luoră pentre 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice și de folos practic, şi pentru împiedeoa- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
preoți rurali și săteni, de cel puţin un leu pe an. Fie-care mem- 

ru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Membru al Academiei Reo- 
måne.— Vice-preşedinite, Sava Şomânescu, mare proprietar, fost senator.— 
Administrator şi casier, Spiru C. Haret, Ministru, profesor univer» 
silar. — Secretar, Const. Banu, profesor secundar, fost inspector şco- 
iar. — Membrii: Petre Gârboriceanu, Administrator al Casei St- 
Biserici Aulocefale Oriodoze Române, profesor la Seminarul Central 
şi director al Şc. Normale a Societăţii pentru învăţătura poporului 
român; | Dimitrescu Procopie, senator, fost Primar al Capitalei; M. 
Vládescn, fost Ministru, profesor universitar; Crista S. Negoesca, fost ad- 
ministravor ai. Casei Școaieior, profesor secundar; Pompiliu Ellade, pre. 
fesor universitar.— Cenzori, Const. Alimâneșteana, inginer de mine; Preotul 
sconarn Const. lonescu, profesor secundar; Const. Alexandrescu, institutor. 


Membri inserişi si entizaţiuni plătite (urmare), 


Mihaiu N. Bitici (Ocolna), 1 leu; Filip Smaranda (Ocolna), 1 leu; Ale 
xandru Tănăsescu (Ocolna), 1 leu; Nistor Crăinescu (Ocolna), 1 leu; Flo 
rea Dan (Ocolna), 1 leu; Marin J. Roşiu (Ocolna), 1 leu; Stancu Bucu: 
leasa (Ocolna), 1 leu; Marin P. Dunăiu (Ocolna), 1 leu; Constantin Ro- 
taru (Ocolna), 1 leu; Gheorghe Bânuţoiu (Ocolna), 1 leu; Ioan Ciurescu 
(Ocolna), 1 leu; Alexandru Cristescu (Pisc), 1 leu; Nae Afronir (Pise), 
1 leu; Florea Diavivie (Pisc), 1 leu; Toma Stănculescu (Pisc), 1 leu; Ion 
Pahonie Petcu (Pisc). 1 leu; Alecu R. Simion (Pisc), 1 leu; Marin Coţo- 
fană (Pisc), 1 leu; Tudor Mateiu (Pise), 1 leu; Vasile Nania (Pisc), 1 leu; 
Petre Chirichi (Piso). 1 leu; Dobre Rădulescu (Pisc), 1 leu; Florea Cio- 
banu (Pisc), 2 lei; Gheorghe Piscup (Pise), 1 leu; Vasile Niţă (Pise), 1 
leu; Cârstea N. Florea (Pise), leu; Tudor R. Olteanu (Pisc), 1 leu; Con- 
stanţin Olugheru (Pisc), 1 leu; Călugăru Filip (Pisc), 1 leu; Marin T. 
Dumitru (Pisc), 1 leu; Matei Pretorian (Pisc), 1 leu; Ioan Săndulescu 
(Pisc), 1 leu; Nicolae O. Java (Pisc), 1 leu: Dumitru Staicu (Pisc), 1 leu; 
Corneliu Zănescu (Pisc), 1 leu; Nicolae Gheorghe (Pisc), 1 leu; Fane 
Costantineseu (Pisc), 1 leu; Costantin Dumitresuu (Pisc), 1 leu; Costan- 
tin Roşca (Pise), 1 leu; Agripina Buţureanu (Iaşi), 8 lei; Gheorghe Bu- 
ţureanu (Iaşi), 4 lei; Valeriu Gh, Buţureanu (Iaşi), 4 lei; C. D. Stratilescu 
(laşi), 2 lei; D. Bojonos (Iaşi), 2 lei; Ana D. Emandi (Iaşi), 10 lei; Ma- 
ria G. Finţescu (Iași), 6 lei; Luisa Vrabie (Iaşi), 2 lei; Em. Costantine- 
scu (Iași), 6 lei; Dr. V. Conta (Iași), 2 lei: A. C.-Kerulochi (lași), 5 lei; 
Eufrosina Catană (Iași), 3 lei. a 


Numărul membrilor înscrişi în cursul anului 1908 este de 1235, iar 
veniturile societăţii, tot în acest timp, sunt de 3780. 
(Va urma în numărul viitor). 
>= Dior a imeme 

i THE BANK OF ROUMANIA, LIMITED 


N) Capital Lire sterline 300.000 deplin 
vărsat. Sediul Londra. Sucursala Bu- 


| surești. 
INi Comitetul central: ta Londra 
IW//Jiuachlan Machintosh na A 
IJA. T. Goschen . . E 
I | Vicontele Dancannon ,. . = 
| E. W. H. Barry. . = 
(NRobert Hamilton Lang n 
\Demetre de Frank . Viena 
P. Naville o to. m S Paris 
|id. Vernes. ...... 
: A C. A. Stolz 
Directori : | i pi Galia 


|  Cemnsori: loan Kalindern, Demetro 
[ioan Ghika şi Arthur Green. 


Sediul! social: 


Sucursala: Bucureşti, Piaţa sf. Gheor- 


Inst. de Arte Grafice Carol Goh! pe a tasideacu, Str, DoaMnai 16. 

Pomi Roditori | 


Salcimi pentru păduri, 
Salcimi şi Tufe de Ornament 


uin cele mai alese varietăţi 


Purnizează în admirabile condițiuni 


Principelui B. Știrbey | 


Cataloage ilustrate cu prețuri, 
conținind : 

Instrucţiuni de plantare si de 
îngrijirea pomilor, se trimit gra- 
tis şi franco, de către: 


Dieețiunea Pepinierelor din Sultea 
Biroul de Vinzare al Prod. Stirhey È 


Telefon 11/8. Bucureşti, 


Londra 7 Creat Winchesterstreet. 

„NAŢIONALA K 
SOCIETATE GENERALĂ DE ASIGURARE, BUCURESTI? 
Capital în acțiuni întreg vărsat în, 
aur Lei 2.000.004 
Fonduri de reservă 
compuse din prime 


e a 


şi daune . . . » 3.956 6887 
Idem format din capi- i 
tal şi alte rezerve > 1.075.842.861 | 


= 
== 


Total în aur Lei 7.052.531. 70525313 | | 
Daune plătite Lei  33.000.00.? AR 
Vice-preşedinte A. Băicoianu, în 
Dir. general E. Griinwald. | 
„NAȚIONALA“ asigură contra inf 
cediului, a «grindinei», contra riscu | 
lui pierderii valorilor. iarasi, 
pentru viaţă sunt primite în toate! i) 
combinaţiunile obişnuite ca: «cas d 
moarte, supravieţuire, zestre şirentă: 
Sediul social în palatul Soe. din strio 
Doamnei No. 12, București. Repres-| W% 
generală în Bue. str. Smârdan No. 4 W 
Agenţii în tnateoragele din ţară | 


22.318 


